**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_\_2023

**REFERAT DE APROBARE**

**pentru modificarea şi completarea alineatului 4 al articolului 9 din Anexa**

**la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare**

**al Clubului Sportiv Municipal „Rarăul” Câmpulung Moldovenesc**

Clubul Sportiv Municipal „Rarăul” a fost înființat prin Hotărârea Consiliului Local al municipiului Câmpulung Moldovenesc nr.74/12.11.2002, dată la care s-a aprobat și Regulamentul de organizare și funcționare.

Regulamentului de organizare și funcționare al Clubului Sportiv Municipal „Rarăul” Câmpulung Moldovenesc aflat în prezent în vigoare a fost aprobat prin Hotărârea Consiliului Local al municipiului Câmpulung Moldovenesc nr. 104/26.08.2021.

Prin Hotărârea Consiliului Local al municipiului Câmpulung Moldovenesc nr. 154/27.12.2022 a fost modificat şi completat articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare şi funcționare al Clubului Sportiv Municipal „Rarăul” Câmpulung Moldovenesc, fiind introduse încă două secții sportive: motociclism și rugby.

Ulterior la nivelul Federaţiilor naţionale au apărut modificări cu privire la denumirile pe care trebuie să le poarte anumite secţii de la cluburile sportive.

Astfel, secţiile sportive de schi urmează să poarte denumirea de „schi biatlon”, iar secţiile sportive de tenis de câmp urmează să poarte doar denumirea de „tenis”.

În acest sens trebuie modificat şi completat Alineatul 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc.

Această modificare respectă dispozițiile Legii nr. 69/2000 a educației fizice și a sportului, cu modificările și completările ulterioare, precum și alte dispoziții legale conexe.

Având în vedere aspectele prezentate supun aprobării Consiliului Local al municipiului Câmpulung Moldovenesc, prezentul proiect de hotărâre privind modificarea şi completarea alineatului 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind Regulamentului de organizare și funcționare al Clubului Sportiv Municipal „Rarăul” Câmpulung Moldovenesc.

**Iniţiator**,

**PRIMAR**,

**Negură Mihăiță**